text: Sorg og lettelse i Møgeltønder
  23 september 2010 kl. 18.14
  Det idylliske Møgeltønder er blevet dobbelt ramt. Dels er to beboere blevet myrdet. Dels er gerningsmanden en af byens indbyggere.
  Beboere i byen afviser, at den 32-årige genbo, som har tilstået dobbeltdrabet, skal have være udsendt som soldat i Afghanistan. 
  - Det kan jeg ikke forstå, Han har vist været i Kosovo, men det er mange år siden, sagde Rita Schrøder til TV SYD.
  
  Hvorfor?
  Alle gav udtryk for sorg over drabene. og spørgsmålet, som går igen overalt lyder: Hvorfor skulle Elke og Hans Mamsen slåes ihjel?
  Den sigtede mand betegnes af flere indbyggere som fredelig og stille. 
  - Jeg kan slet ikke forstå, at den hjertelige mand kan have gjort det, sagde Hans Rask Jensen til TV SYD i eftermiddag.
  
  Fakkeltog
  Formanden for borgerforeningen udtaler, at Møgeltønder er dbt berørt. Borgerforeningen arrangerer fredag fakkeltog i byen. 
  TV Syds reporter, Sanne Christesen, oplevede stemning som både lettet og bedrøvet. To familier er berørt af sagen. 
  - Jeg har talt med flere beboere, som forsikrer, at ingen vil vende ryggen til gerningsmandens familie, når den vender tilbage til byen. Vi vil støtte dem, så godt vi kan, fortalte hun i en direkte reportage.
  